
 Z A P I S N I K

23. sjednice Vijeća Mjesnog odbora Klaka,

održane 24. travnja 2023.

u prostoru objekta mjesne samouprave, Zdenka Škreba 3, 

s početkom u 18,00 sati

NAZOČNI ČLANOVI VIJEĆA: Toma Kukoč, Petra Horvat, Nada Dominić Netz, Marko Ivandić, Lidija Katalinić Špoljarić, Antonio Berišić, Saša Neuberg, Hrvoje Telišman
NENAZOČNI ČLANOVI: Domagoj Cindrić,  Lidija Katalinić Špoljarić

Predsjedava Toma Kukoč, predsjednik Vijeća.

Zapisnik vodi: Toma Kukoč, predsjednik Vijeća.


Predsjednik konstatira da je nazočno 7 od ukupno 9 članova Vijeća, što znači da Vijeće može pravovaljano odlučivati, te otvara 23. sjednicu Vijeća Mjesnog odbora.


Bez rasprave, jednoglasno, Vijeće prihvaća tekst Zapisnika 22. sjednice Vijeća, održane 27. ožujka 2023. bez izmjena.
Na prijedlog predsjednika Vijeće jednoglasno utvrđuje 

D N E V N I   R E D:
1. Poslovnik o radu Vijeća Mjesnog odbora Klaka

2. Pravila Mjesnog odbora Klaka

3. Zahtjev za povremeno korištenje prostora mjesne samouprave, Zdenka Škreba 3, – donošenje zaključka
4. Prijedlog za sazivanje komisijskog očevida vezano za postavljanje klupe u sklopu postojeće nadstrešnice na autobusnom stajalištu Grižanska kod Doma zdravlja (istočno stajalište) – donošenje zaključka
5. Zakup zemljišta dio k.č. br. 2398/4 k.o. Dubrava – davanje mišljenja
6. Skraćivanje tramvajskih linija 5 i 7 – davanje mišljenja
7. Pitanja, prijedlozi i obavijesti.

Ad 1. Poslovnik o radu Vijeća Mjesnog odbora Klaka

Članovi Vijeća primili su pisani materijal uz poziv.

Vijeće jednoglasno, donosi

Poslovnik o radu Vijeća Mjesnog odbora Klaka
/Poslovnik se nalazi u privitku zapisnika i njegov je sastavni dio/
Ad 2.  Pravila Mjesnog odbora Klaka

 Članovi Vijeća primili su pisani materijal uz poziv.

 Vijeće jednoglasno, donosi
Pravila Mjesnog odbora Klaka
/Pravila se nalaze u privitku zapisnika i njegov su sastavni dio/

Ad 3. Zahtjev za povremeno korištenje prostora mjesne samouprave Zdenka Škreba 3

Članovi Vijeća primili su pisani materijal uz poziv.

Vijeće jednoglasno, bez rasprave donosi
Z A K LJ U Č A K
o davanju na povremeno korištenje prostora mjesne samouprave
Vijeće Mjesnog odbora Klaka odobrava povremeno korištenje prostora u objektu mjesne samouprave Klaka, Zdenka Škreba 3, političkoj stranci Zagreb je naš!, srijedom od 18,00 do 20,00 sati
Ad 4. Prijedlog za sazivanje komisijskog očevida vezano za postavljanje klupe u sklopu postojeće nadstrešnice na autobusnom stajalištu Grižanska kod Doma zdravlja (istočno stajalište)
 Članovi Vijeća primili su pisani materijal uz poziv.

 Nakon provedene rasprave u kojoj sudjeluju svi članovi Vijeća, Vijeće jednoglasno, donosi

Z A K LJ U Č A K

o prijedlogu za sazivanje komisijskog očevida vezano za postavljanje klupe u sklopu postojeće nadstrešnice na autobusnom stajalištu Grižanska kod Doma zdravlja (istočno stajalište)
I. Vijeće je na 21. sjednici, 13. veljače 2023. donijelo Zaključak o prijedlogu za postavljanje klupe u sklopu postojeće nadstrešnice na autobusnom stajalištu Grižanska kod Doma zdravlja (istočno stajalište).
II. Zaprimljen je odgovor Gradskog ureda za obnovu, izgradnju, prostorno uređenje, graditeljstvo, komunalne poslove i promet u kojem se navodi da se tražena klupa ne može postaviti zbog nedovoljne širine perona.

III. Vijeće traži sazivanje komisijskog očevida kako bi se utvrdilo navedeno.
Ad 5. Zakup zemljišta dio k.č. br. 2398/4 k.o. Dubrava

Članovi Vijeća primili su pisani materijal uz poziv.

Nakon provedene rasprave u kojoj sudjeluju svi članovi Vijeća, Vijeće jednoglasno, donosi

Z A K LJ U Č A K
o zakupu zemljišta dio k.č. br. 2398/4 k.o. Dubrava
I. Razmotren je zahtjev za zakup neizgrađenog građevinskog zemljišta oznake dio k.č.br. 2398/4 k.o. Dubrava, namjene za parkirališni prostor.

II. Vijeće Mjesnog odbora Klaka trenutno nema potrebe ni planova za navedeno zemljište, niti je isto stavljeno u prijedlog plana komunalnih akcija za 2023. godinu.

Ad 6. Skraćivanje tramvajskih linija 5 i 7

Članovi Vijeća primili su pisani materijal uz poziv.
Nakon provedene rasprave u kojoj sudjeluju svi članovi Vijeća, Vijeće jednoglasno, donosi

Z A K LJ U Č A K

o skraćivanju tramvajskih linija 5 i 7

Vijeće Mjesnog odbora Klaka suglasno je sa Zaključkom o prijedlogu za vraćanje dosadašnje trase tramvajske linije broj 7, donesenim na 23. sjednici Vijeća Gradske četvrti Gornja Dubrava, održanoj 5. travnja 2023.
Budući da nitko više ne traži riječ, predsjednik zaključuje sjednicu.

Završeno u 19,00 sati.

KLASA: 024-08/23-003/824
URBROJ: 251-13-11-5/010-23-2
Zagreb, 25. travnja 2023.

Zapisnik sastavio Toma Kukoč,

predsjednik Vijeća
























Predsjednik









        
   Vijeća Mjesnog odbora 
                                                                                                                      Toma Kukoč






















